Nun-y dar más vueltes a esti asuntu. L'equilibriu AA-UNA va siguir dándose abondu tiempu. Son dos propuestes difíciles d'estremar pal pueblu  asturianu y entafarraes nel folleru de la dixebra y enfrentamientos pa una parte importante de los nacionalistes que yá nun los van volver votar si nun s'axunten. Pa detrás, l'esbarrumbe previsible d'IX pue dar llugar a otra fuerza política d'izquierdes asitiada ente l'asturianismu ya'l nacionalismu. Y si II algama un númberu curiosu de votos n'Asturies quién sabe si d'ehí salga tamién daqué. La situación política nel nacionalismu d'izquierda nun sólo ye probable que nun s'aclare nel futuru, sinón que pue  enguedeyase más tovía. La única posibilidá real y factible d'escamplar les coses ye diendo darréu a una xuntanza de les organizaciones nacionalistes qu'hai anguaño encabezaes por AA y UNA.